Stórmyndin FAST & FURIOUS 7 verður frumsýnd á morgun , miðvikudaginn , 1. apríl um land allt . „ Furious 7 er nýjasta myndin í þessari sívinsælu og hraðskreiðu seríu og tekur hún upp þráðinn þar sem frá var horfið … . , “ segir í tilkynningu frá Myndformi . Sjáðu stiklu úr myndinni hér fyrir neðan : Eftir að hafa sigrast á glæpamanninum Owen Shaw hafa þeir Dom Toretto ( Diesel ) og Brian O‘Connor ( Walker ) ákveðið að láta gott heita og lifa rólega lífinu sem þeir þrá að lifa . Málin flækjast þegar eldri bróðir Owens , Ian Shaw ( Statham ) ákveður að elta Toretto og hans teymi uppi í hefndarskyni . Þá er ekki eftir neinu að bíða , öðru en því að kalla liðið aftur saman og finna þennan Ian Shaw áður en hann finnur þau á undan . Aldursmerking : 12 ára Nokkrir áhugaverðir punktar : • Eins og allt kvikmyndaáhugafólk veit þá lést Paul Walker í bílslysi þegar tökur á Fast & Furious 7 voru komnar vel á veg og er myndin tileinkuð minningu hans . • Fast & Furious-myndirnar eru vinsælasta kvikmyndasería sem kvikmyndarisinn Universal hefur framleitt , en í allt hafa myndirnar sex sem þegar eru komnar út skilað í kassann tæplega 2,4 milljörðum bandaríkjadala og er þá aðeins miðað við aðsókn í kvikmyndahús . • Fast & Furious 6 kostaði um 160 milljónir dollara í framleiðslu , en talið er að þessi sjöunda mynd hafi kostað mun meira enda var ákveðið að spara í engu til við gerð hennar svo upplifun áhorfenda yrði sú að útkoman væri ein albesta hasarmyndaskemmtun allra tíma . • Dwayne Johnson , sem eins og flestir vita var þekktur sem „ The Rock “ þegar hann ríkti í bandarísku fjölbragðaglímunni , notar í Fast & Furious 7 eitt þekktasta og vinsælasta glímubragð sitt , en það kallast „ Rock Bottom “ . Þetta er í þriðja sinn sem þetta bragð er notað í kvikmynd en Johnson sýndi það einnig í Star Trek Voyager og Rundown .